དཔལ་བཀའ་འདུས་ལས་སྙིང་པོ་དོན་གྱི་དབང་བཞི་མཚམས་སྦྱོར་ཕྱག་ལེན་གྱིས་བརྒྱན་པ་རྒྱུད་ལུང་རྒྱ་མཚོའི་བཅུད་ཐིག་ཅེས་བྱ་བ་བཞུགས་སོ།།

ན་མོ་གུ་རུ་ཛྙཱ་ན་མ་ཧཱ་ཤྲི་ཡི།།འཁོར་འདས་ཡོངས་ཀྱི་སྤྱི་དཔལ་ཆེ་བའི་མཆོག།གདོད་ནས་རང་བྱུང་དཀྱིལ་འཁོར་ཀུན་གྱི་མགོན།།འགྲོ་དོར་རྡོ་རྗེ་སློབ་དཔོན་རྣམ་རོལ་གྱིས།།ཕྲིན་ལས་འདོད་རྒུར་སྦྱར་ལ་གུས་ཕྱག་འཚལ།།
པྱིད་ད་ཀྱི་དབྱངས་སྙན་ལྟར་གྲགས་ཀྱང་།།སྨིན་གྲོལ་གདམས་སྲོལ་ཉིན་མོའི་སྐར།ཤ་གང་དེའི་སྙིང་པོ་ངོ་མཚར་ཕུལ།།གསང་བ་རྒྱ་མཚོའི་བཅུད་འདིའོ།།ན་དཔལ་བཀའ་འདུས་ཆོས་ཀྱི་རྒྱ་མཚོའི་སྙིང་པོ་དོན་གྱི་དབང་བཞི་ཁྲིད་དང་སྤེལ་མར་འབོགས་པའི་ཕྱག་བཞེས་
མདོར་བསྡུས་བཀོད་པ་ལ་གསུམ།སྦྱོར་བ།དངོས་གཞི།རྗེས་སོ།།དང་པོ་ལ་གཉིས།ཆོ་གར་མ་གཏོགས་པའི་སྦྱོར་བ་ནི།་བྱིན་རླབས་དང་ལྡན་པའི་གནས་སུ་དཔལ་ཆེན་པོ་རིག་འཛིན་བརྒྱུད་པར་བཅས་པའི་རྟེན་བཀྲམ་པའི་མདུན་ཏུ་སྟེགས་བུ་ཁེབས་ལྡན་གྱི་སྟེང
ཚོམ་བུ་ཉེར་གཅིག་ཤི་ཕོ་བྲང་དང་ལྡན་པའི་དཀྱིལ་འཁོར་གཞུང་མཐུན་རས་བྲིས་ཡོད་ན་བཀྲམ།མ་འཛོམ་ན་མེ་ཏོག་གམ་འབྲུར་ཀར་དྲི་བཟང་གིས་གཤེར་བའི་ཚོམ་བུ་དབུས་སུ་གཅིག།ཕྱོགས་བཞིར་ཐད་བསྒྲིགས་བཞི་རེ།མཚམས་བཞིར་རེ་རེ།དེ་རྒྱབ་མེ་ཏོག་
སིལ་མ་བཀྲམ་པའི་དབུས་སུ།རྒྱས་པར་འཛོམ་ཞིང་སྤྲོ་ན་འཕྲུལ་སྟེགས་ཁར་སྣོད་གཅིག་གི་དབུས་སུ་འབྲུ་ལྔ།ཤར་དུ་སྨན་ལྔ།ལྷོར་རིན་པོ་ཆེ་ལྔ།ནུབ་ཏུ་དྲི་ལྔ།བྱང་དུ་སྙིང་པོ་ལྔ་རྣམས་བླུགས་པའི་བུམ་པ་དྲི་བཟང་གི་ཆུས་བཀང་ཞིང་མགུལ་ཆིངས་ཕྱོགས
མདོག་ཅན་ཁ་ཆན་གཟུངས་རྡོར་དང་ལྡན་པ་བཞག།གཡས་སུ་སྣོད་གཅིག་གི་ནང་དུ་ཐོད་ཆུང་ལྔ་ཆང་གིས་བཀང་བའི་དབུས་མར་བྱང་སེམས་སེང་ཤ།ཤར་དུ་དྲི་ཆེན་གླང་ཤ།ལྷོར་ཤ་ཆེན་རྟ་ཤ།ནུབ་ཏུ་རཀྟ་བྱ་ཤ།བྱང་དུ་དྲི་ཆུ་ཁྱུང་ཤ་རྣམས་གཏེར་བྱོན་སོགས་ཀྱི་ཕབ་

རྒྱུན་ལ་སྐྱོབ་དང་སྦྱར་བའི་ཕྱེ་མ་སོགས་བཏབ་པ།གཡོན་ཏུ་རིག་ཙག་དཀར་མཐིང་སེར་དམར་ལྗང་ལྔ།མདུན་ཏུ་འཇའ་ཤེལ་བཟང་པོ།།རྒྱབ་ཏུ་དཔལ་གྱི་གཏོར་ཆེན་བང་རིམ་བཞིའི་སྟེང་དཔལ་གཏོར་པད་འདབ་ཀྱིས་བསྐོར་བ་ལ་རྐུན་སྤོས་དར
གདུགས་ཀྱིས་སྤྲས་པ་རྣམས་བཀོད།དཀྱིལ་འཁོར་དབུས་སུ་སྲན་གྱི་ཕོ་བྲང་།མདུན་ངོས་ལྟ་བུར་གར་བདེར།ཚེ་འབྲང་ཚེ་རིལ་ཚེ་ཆང་།སྲུང་མའི་གཏོར་འབུལ།སྨན་ར་ཀ་གཏོར་གསུམ།ཆུ་གཉིས་ཉེར་སྤྱོད་སྤྱི་ལྟར་བཤམ།ལས་བུམ།མིག་དང།མེ་ཏོག
སོགས་དབང་ཆས་དང་།མཆོད་གཏོར་ཚོགས་རྫས་རྣམས་རྒྱས་པར་འདུ་བྱའོ།།ཆོ་གའི་སྦྱོར་བ་ལ།ཚིག་བདུན་དང་གྲུབ་ན་བརྒྱུད་པའི་གསོལ་འདེབས་འབྲིང་པོ་སྔོན་ཏུ་འགྲོ་བས།བགེགས་གཏོར་བསྔོས་ལ།ཕྲིན་ལས་ནང་མ་རིན་ཆེན་སྙིང་པོའི་བགེགས་བསྐྲད་ནས་བརྩམ
མམཐར་ཆགས་སུ་བཏང་།དཀྱིལ་འཁོར་བདག་མདུན་དབྱེར་མེད་དུ་བསྐྱེད།བསྟོན་པ་ཡན་གྲུབ་ནས་མདུན་དཀྱིལ་གྱི་གོ་སར་ཛ་གྲ་ཁང་ཕྱེས་ལ་སོ་སོར་བཟླས་དམིགས་གསལ་བཏབ།༥ཞི་བ་རིགས་འདུས།སྤྱི་དཔལ་ཆེན་པོ།།སྤྱི་དྲིལ་རྣམས་ཅི་འགྲུབ་བུང་བསྐྱེད།།
ཚོམ་བུ་ཉི་ཤུ་པོ་རྣམས་ཆ་སྙོམས་པར་ཉུང་ཙམ་རེ་བཟླ།བུམ་པ་ལྷ་དང་གཞལ་ཡས་གསལ་བཏབ།ཛ་བ་དམིགས་སྤྱི་འགྲེ་བྱས་ལ་སྙིང་པོ་ཚང་བའམ།ཞི་བ།གཙོ་བོ།སྤྱི་དྲིལ་རྣམས་བརྒྱ་རྩ་སོགས་བཟླ།དེ་ནས་རྒྱུན་གྱི་ལས་སྦྱོང་ལྟར།ཧཱུཾཿསྙིང་པོ་རང་
བྱབྱུང་བདུད་རྩིའི་དཀྱིལ་འཁོར་སོགས་ཀྱིས་སྨན་ཕྱེ་མར་བསྒྲུབ་པའི་དགོངས་པ་གསལ་བཏབ་ལ་སྔགས་བཟླ།རིག་འཛིན་བསྐུལ།བསྐྱིལ་བ་དང་དབབ་པའི་སྔགས་རྣམས་ཀྱང་ཁྲུག་ཙམ་རེ་བཟླས་ལ་དམིགས་པ་གསལ་བཏབ་ཡན་བྱ།དེ་ནས་གཤམ་གྱི་ཚེ་སྒྲུབ།།

ཧཱུྃཧྞ་སྠི་དཔལ་ཆེན་པོའི་ཐུགས་ཀག་སོགས་ཀྱིས་གསལ་བཏབ་ལ་ཚེབསྙེན་བཟླ།ཚེ་འགུགས་བཏང་།དེ་ནས་ལས་གཞུང་གི་སྟོང་ཆོ་ག་མཆོད་པ།ང་རྒྱལ་བསྐྱེད་པའི་བསྟོད་པ།ཡིག་བརྒྱས་བརྟན་པར་བྱ་བའི་བར་གྲུབ་ནས།བུམ་པར་དུད་རྔ་ཕུལ་ལ
འོད་ཞུ་བྱ།བཀའ་སྲུང་མཆོད་ཐབས་ཀྱི་གཏོར་མ་དང་གསེར་སྐྱེ་མས་བྱིན་རླབས་ནས།བཟླས་པའི་བར་དུ་བཏང་།ལས་གཞུང་ལྟར་ཚོགས་བྱིན་རླབས་ནས།བསྒྲལ་བསྟབ་ཡན་སོང་མཚམས་འགྲུབ་ན་སྐོང་བསྐུས་རིན་ཆེན་སི་ཡམ་བཤགས་པ་བཅས་སྦྱར།གང་ལྟར་
བཀའ་སྲུང་གི་ཚོགས་སྐོང་བཤགས་པའི་བར་བཏང་ནས་སྔ་མའི་འཕྲོས་ཐུགས་དམ་པ་སྐུལ།ཚོགས་ཀྱི་དངོས་གྲུབ་གསོལ།སྨན་སྒྲུབ་འཕྲོས་སུ་ཡོད་པའི་སྨན་དབང་བླང་།ལས་བུས་སུ་བྱིས་པའི་བསྐྱེད་པ་སྨྲས་བྱ།མའོས་པའི་མེ་ཏེགདོམས་བདག་ཉིད་དུམས་ཤིང་སླེབ།
མ་གཞུག་པར་གནང་བ་ནོད་དོ།།གཉིས་པ་དངོས་གཞི་དབང་གི་ཆོ་ག་ལ་གཉིས་འཇུག་པ་དང་།དབང་ངོ་།དང་པོ་ནི།སྣོད་དུ་རུང་བའི་སློབ་མ་རྣམས་ཁྲུས་ནས་དབྱུང་།བགེགས་གཏོར་བཏང་།བཀའ་བསྒོ།སྲུང་བཅོམས་བཅད་སེམས་བསྐྱེད་དགས་ཡང་ཏབ
པ་ཆོས་བཤད་ཇི་ལྟར་འོས་པ་དང་།བྱེ་བྲག་ཏུ།དེའང་རྒྱལ་བ་སྲས་དང་བཅས་པའི་གསང་གསུམ་ཕྲིན་ལས་དང་བཅས་པ་གཅིག་ཏུ་བསྡོམས་ཏེ་ཐུབ་པའི་དབང་པོའི་བསྟན་པ་ལ་དུས་གསུམ་དུ་འབྱོན་པར་དཀའ་བའི་གསང་སྔག
རྡོ་རྗེ་ཐེ་ཐེག་པའི་སྟོན་པར་བཞེངས་པ།ཨོཾ་རྒྱན་གྱི་སློབ་དཔོན་ཆེན་པོ་པདྨ་འབྱུང་གནས་ཉིད་ཀྱིས་གཞན་སྣང་གདུལ་བྱ་འདུལ་བའི་ཐབས་སུ་སྔགས་ཀྱི་སྟོན་པ་དང་རིག་འཛིན་གྲུབ་ཐོབ་རྣམས་ལས་རྡོ་རྗེ་ཐེག་པའི་རྒྱུད་ལུང་མན་ངག་ཡོངས

སུ་རྫོགས་པ་གསན་པའི་ཚུལ་བསྟན།ཁྱད་པར་འོག་མིན་བཀོད་པ་ལྷུན་གྲུབ་ཏུ་རིག་འཛིན་གྱི་རྒྱལ་པོ་ཀུཉྫ་ར་ལས་ཕྱི་ནང་སྒྲུབ་གསང་ལྟ་བ་སྤྱི་འབྱམ་བཅས་རྩ་དབང་ལྔ་དང་སྦས་པའི་དབང་ལྔ་རྣམས
གསན།ཕྱིས་ཟ་ཧོར་ཡུལ་ཁམ་ཆོས་ལ་བཀོད་པའི་ཚེ་ཀྱལ་པོ་གཙུག་ལག་འཛིན་པས་རྒྱུད་ལུང་མཐུ་བཤད་འགྲེལ་དང་བཅས་པ།སྒོམ་ལོག་གནད་གདམ་དང་བཅས་པ།ཕྲིན་ལས་ཕྱག་ལེན་དང་བཅས་པ།ལས་ཁ་ཚར་དགོས
དོན་དང་བཅས་པ།སྤྱི་གནད་སྐོར་འགོ་དང་བཅས་པ།ཡིད་ཆེས་ལོ་རྒྱུས་དང་བཅས་པ།རང་གཞན་ཀུན་གྱི་དོན་མྱུར་དུ་འགྲུབ་ཅིང་དཀྱིལ་འཁོར་གྱི་རིགས་སུ་གྱུར་པའི་ལྷ་ཚང་བ།ཐེག་པ་གོང་འོག་གང་དང་ཡང་མི་འགལ
ཞིང་ཐམས་ཅད་གཅིག་ཏུ་འདྲིལ་བའི་ཆོས་ཞིག་གནང་བར་གསོལ་བ་བཏབ་པ་ལ་བརྟེན།མཁའ་འགྲོ་འཁྲིགས་པའི་ཡང་དབེན་དགའ་བ་ཚལ་དུ་སྐལ་ལྡན་རྗེ་འབངས་ཉི་ཤུ་ལ་བཀའ་འདུས་ཆོས་ཀྱི་རྒྱ་མཚོའི་ཆོས་སྐོར་ལོ་གཅིག་ཏུ།
གནང་ནས་ཐམས་ཅད་སྨིན་གྲོལ་ལ་བཀོད།དེ་ནས་ཨོཾ་རྒྱན་ཡུལ་དུ་མི་ལོ་གཉིས་བརྒྱར་བཀའ་འདུས་ཆོས་ཀྱི་རྒྱ་མཚོའི་བཤད་སྒྲུབ་བཙུགས་ནས་རྒྱལ་པོ་ཨིནྡྲ་པོ་དྷི་ཚོམ་བུ་ལྔ་བརྒྱ་དང་བཅས་པ་སངས་རྒྱས་ཀྱི་ས་ལ་བཀོད།།
བོད་ཡུལ་དུ་ཞབས་གཅགས་ནས་སངས་རྒྱས་ཀྱི་བསྟན་པ་རྨོངས་ནས་བཙུགས་ཏེ་ལྷོ་ནུབ་སྲིན་པོའི་ཁ་གནོན་ཏུ་གཤེགས་པར་ཉེ་བ་ན།ལྷ་སྲས་མུ་ཏིག་བཙང་པོས་གསོལ་བ་བཏབ་པའི་ངོར་གཡོ་རུ་ཁྲ་འབྲུག་གི་གཙུག་ལག་ཁང

ཆེན་པོར་ཆོས་རྒྱལ་མུ་ཏིག་བཙད་པོ་དང་རྒྱལ་སྲས་ལྷ་རྗེ་གཙོ་བོར་གྱུར་པའི་རྗེ་འབངས་འདུས་པ་ཉེར་གཅིག།དེ་བསམྦྷ་སོགས་ལོ་ཙཱ་ཉེར་གཅིག།གྲྭ་བཙུན་མོ་རྣམ་གསུམ་གཙོས་སྐལ་ལྡན་དུ་མ་ལ་བཀའ་འདུས་ཆོས་ཀྱི་རྒྱ་མཚོའི
དཀྱིལ་འཁོར་ཞལ་ཕྱེས་ནས་སྒྲུབ་པའི་དབང་མོ་ཆེ་ཉེར་གཅིག་གནང་།རྒྱུད་ལུང་མན་ངག་ཐམས་ཅད་རྒྱལ་སྲས་ལྷ་རྗེའི་སྐལ་པར་གདམས་ནས།ཟ་ལྟ་བ་རྫོགས་ཆེན་པདྨའི་སྙིང་ཐིག།བླ་མ་བསྟན་གཉིས་སྐོར་གསུམ།ཡི་
དམམ་བཀའ་འདུས་ཆོས་ཀྱི་རྒྱ་མཚོ་རྣམས་ཡར་ལུང་ཤེལ་ཕྲག་པདྨ་བརྩེགས་པར་གཏེར་དུ་སྦས་པ།རྫ་རྒྱལ་སྲས་ལྷ་རྗེ་ཉིད་གཏེར་སྟོན་རྐྱང་པའི་སྐྱེ་བ་བཅུ་གསུམ་འབྱོན་པར་ལུང་བསྟན་པ་ལྟར།སངས་རྒྱས་བླ་མ།རྒྱ་ལོ་ཙཱ།
ཉི་མ་སེང་གེ་རྣམས་རིམ་པར་བྱོན་ཅིང་འགྲོ་དོན་རྒྱ་ཆེར་མཛད་པའི་ཕྱི་མ་ནི།་ཇི་སྐད་དུ།ཡར་ཀླུང་མཐིལ་ནས་རྣམ་སྨིན་སྐྱེད་རྒྱལ་འབྱུང་།།ཕག་གིས་ས་རློག་དབུས་ཁམས་ས་ཧོར་ཟ།།བཙན་རྫོང་བརྒྱ་དང་རྩ་བརྒྱད་ཕྱོགས།།
སུ་འའབྱུང་།།ཤེལ་གྱི་བྲག་ཕུག་སྦས་པའི་གཏེར་ཁ་འདི།།མི་བཞག་འདོན་པའི་རྟགས་དེ་བསྟན་ནས་འབྱུང་།།གཏེར་སྟོན་ཨོཾ་རྒྱན་གླིང་པ་ཞེས་བྱ་འབྱུང་།།ཞེས་ལུང་བསྟན་པ་ལྟར།ཁྱད་འཕགས་གླིང་པ་རྣམ་བཞིའི།།
གཙོ་བོར་བྱོན་པ་དེ་ཉིད་ཀྱིས་སྤྱན་དྲངས་ཀྱང་གངས་ཅན་བསོད་ནམས་ཀྱི་སྐལ་པར་མ་ཤོང་བས་ཆོས་སྡེ་ཐམས་ཅད་སླར་ཆོས་བདག་ཡེ་ཤེས་ཀྱི་མཁའ་འགྲོ་མ་རྣམས་ཀྱིས་གསང་བའི་མཛོད་དུ་རྒྱས་བཏབ་པ་ལས།ཡི་དམ་བཀའ།

འདུས་རྒྱུན་གྱི་རྣལ་འབྱོར་སྲིན་གྲོལ་སྙིང་པོ་ལས་ཚོགས་དང་བཅས་པ་ཟབ་མོའི་བཅུད་བསྡུས་འདི་ནི།མངའ་བདག་ཉིང་རིན་པོ་ཆེའི་གཏེར་ལུང་ལས།རྩེ་སྒང་ཞེས་བྱའི་རི་ཡི་འོག།ཀླུ་དབང
འཁྱིལ་པའི་བྲག་གི་སྟེང་།།མངའ་བདག་འཇམ་པའི་དབྱངས་ཞེས་འབྱུང་།།བཅུ་གསུམ་ཟབ་མོའི་གཏེར་ལ་སྤྱོད།ཧཱ།ཅེས་པ་གནས་དང་མཚན་སྒྲས་ཤིན་ཏུ་གསལ་བར་བསྟན་པ་དང་།གུ་རུ་ཆོས་དབང་།མངའ་རིས་
པཎ་ཆེན་སོགས་ཀྱི་གཏེར་ལུང་ལས་ཀྱང་གསལ་བར་འབྱུང་བ།མངའ་བདག་ཁྲི་ལྡེའི་སྐུ།རྒྱལ་སྲས་ལྷ་རྗེའི་གསུང་།༩ནམ་མཁའི་སྙིང་པོའི་ཐུགས།བི་མ་མི་ཏྲའི་ཡོན་ཏན།།ལང་གྲོ་དཀོན་འབྱུང་གི་ཕྲིན་ལས།
རྣམ་རོརོལ་གཅིག་ཏུ་བསྡུས་པ།སྙིགས་མ་ཤིན་ཏུ་མཐར་ཐུག་པའི་དུས་འདིར་འཇིག་རྟེན་གྱི་སྒྲོན་མེ་གཅིག་པུར་གྱུར་པ།ངོ་མཚར་གྱི་བཀའ་བབས་བདུན་དང་ལྡན་པའི་གངས་ཅན་མཁས་གྲུབ་ཡོངས་ཀྱི་འཁོར་ལོས་སྒྱུར་བ།
སྤྲུལ་པའི་གཏེར་ཆེན་པདྨ་འོད་གསལ་མདོ་སྔགས་གླིང་པ་ལ་སྔོན་བྱོན་གཏེར་རྙིང་ཕལ་མོ་ཆེའི་སྨིན་གྲོལ་དང་ཡང་གཏེར་གྱི་བཀའ་བབས་བཞུགས་པའི་ནང་ཚན།ཡར་རྗེ་ཨོ་རྒྱན་གླིང་པའི་བཀའ་འདུས་སྙིང་པོའི་སྒོར་འདི་ཡང
གཏེར་རྣམས་ཀྱི་ཐོག་མར་དུས་རྟགས་དང་མཐུན་པར་གཏན་ལ་ཕབ་པས་ནག་ཕྱོགས་སྡིག་ཏོའི་འཚུབས་འགྱུར་ཆེན་པོ་ཚིགས་མེད་དུ་བཟློག་ཅིང་།བསྟན་འགྲོ་ཡོངས་ལ་ཕན་བདེ་བླ་ན་མེད་པའི་རྟེན་འབྲེལ་གྱི་སྒོ་ཆེན་པོ་འབྱེད་

པའི་ཟབ་ཆོས་གཞན་ལས་ཀྱང་དགོས་པ་ཁྱད་པར་ཅན་དང་ལྡན་པ་སྟེ།དེ་ཉིད་ཀྱི་སྨིན་བྱེད་སྙིང་པོ་དོན་གྱི་དབང་བསྐུར་བསྒྲུབ་པ་ལ་བདག་ཉིད་ཀྱིས་བགྱི་འོས་རྣམས་གྲུབ།སློབ་མ་རྣམས་ཀྱི་ངོ་སྐལ་དུ་གྱུར་པ་འཇུག་པ་དང་དབང་བསྐུར།།
དངོས་གཉིས་ལས་ཐོག་མར་འཇུག་པའི་ཆོས་རྣམས་ཞུ་བའི་ཡོན་ཏུ་མཎྜལ་ཕུལ་མཛོད།ཅེས་འབུལ་དུ་གཞུག།བླ་མ་དཀྱིལ་འཁོར་གཙོ་མཆོག་སྤྱི་དཔལ་ཆེན་པོ་དང་གཉིས་སུ་མེད་པ་ལ་མོས་གུས་དྲག་པོས་མེ་ཏོག་དང་བཅས་པའི
ཐལ་མོ་སྦྱོར་ལ་གསོལ་བ་འདེབས་པ་འདིའི་རྗེས་ཟློས་མཛོད།སྤྱི་དཔལ་ཆེན་པོ་ཧེ་རུ་ཀཿརྡོ་རྗེའི་བླ་མ་དགོངས་སུ་གསོལཿབདག་ནི་སྐལ་ལྡན་རིགས་ཀྱི་བུཿསྙིང་པོ་དོན་གྱི་དབང་བསྐུར་གསོལཿལན་གསུམ།
སློབ་དཔོན་གྱིས་རྡོ་རྗེ་གདེངས་ལ།ད་ནི་ཧེ་རུ་ཀ་དཔལ་ཏེཿང་ཡི་དཀྱིལ་འཁོར་ཆེན་པོ་འདིརཿདམ་ཚིག་གཅན་འཕྲང་ཟབ་པས་ནཿདབང་བསྐུར་དམ་ཚིག་བསྲུང་ནུས་སམཿཞེས་དྲིས་པའི་ལན་གསོལ་བ་འདིའི
རྗེས་ཟློས།དཔལ་ཆེན་པོ་དང་དབྱེར་མེད་པའིཿབླ་མས་གསུངས་པ་རྡོ་རྗེའི་ཚིག་ཿ།རྟག་ཏུ་ཡིད་ལ་འཆང་བ་དང་ཿསྲོག་ལ་བབས་ཀྱང་དམ་ཚིག་བསྲུང་ཿཞེས་ཁས་བླང་།དེ་ལྟར་ན་གསང་བའི་དཀྱིལ་
འཁོར་གཉེན་པོར་གཞུག་ཏུ་རུང་བས་ཐོག་མ་ཉིད་དུ་ཆུད་རྣམ་པར་དག་པ་བྱ་དགོས་ཏེ།བཀའ་འདུས་རྩ་བའི་རྒྱུད་ལས།ལྷ་མིའི་ཐེག་པས་སོགས་སྙིང་པོ་དོན་གྱི་ཐུགས་ཁྲིད་ཀྱི་དཀུ་ནས་བརྩམ།ཁྲིད་གོ།ཚོད་ངོས་ཀྱིས་གོ་བདའ་འཕྲོད་པ་དལ་བར

བཀླགས་ནས།སྐྱབས་འགྲོ་དང་སེམས་བསྐྱེད་རྗེས་ཟློས་ལན་གསུམ་རེ།ཡན་ལག་བདུན་པ་དང་མཎྜལ་ཡང་དེ་ལྟར་བྱ།དོར་སེམས་དམིགས་པ་པོག་ལ་ཡིག་བརྒྱ་བདུན་ནམ་ཉེར་གཅིག་སྐབས་བསྟུན།སཏྭ་བརྒྱ་རྩ
ལྷན་ཅིག་བཟླས་ལ།ངང་ལ་བཞག་གོའི་བར་བརྗོད།དེ་ནས་ནང་ཡེ་ཤེས་ཀྱི་དཀྱིལ་འཁོར་དུ་འཇུག་པར་ཞུ་བའི་ཡོན་ཏུ་མཎྜལ་ཕུལ།མཚམས་སྦྱོད་སྤྱི་མཐུན་བཅས།ཨོཾ་ཙཀྵརྦནྣ་བཱ་ར་མ་ཎ་ཡ་ཧཱུྃ་གིས་མིག་དང་།ཨཱ་ཁཾ་བཱི་ར་ཧཱུྃ་
གིས་ཅོད་པན་སྦྱིན།དེ་ལ་ཐོག་མར་རྒྱུད་སྡོམ་པ་དང་ལྡན་པར་བྱ་བའི་སླད་དུ།དཀྱིལ་འཁོར་གྱི་གཙོ་བོ་སློབ་དཔོན་དང་ཐ་དད་མེད་པ་དང་རྩ་གསུམ་ལྷ་ཚོགས་དབང་པོར་བྱས་ཏེ་དམིགས་པར་བྱ་བའི་ཡུལ་སེམས་ཅན་ཐམས་ཅད་ཀྱི་དོན་ཏུ་
ཟུང་་འཇུག་རྡོ་རྗེ་འཆང་ཆེན་པོའི་གོ་འཕང་ཐོབ་པར་འདོད་པ།སྒྲུབ་པར་བྱེད་པའི་ཐབས་སོ་བྱང་སྔགས་གསུམ་གྱི་དམ་ཚིག་དང་སྡོམ་པ་ཚུལ་བཞིན་དུ་བཟུང་ཞིང་བསྲུངས་པ་ལ་བརྟེན་ནས།གྲུབ་པའི་འབྲས་བུ་མཐའ་ཡས་པའི་ཡིད།།
ཅན་ཐམས་ཅད་ཕན་པ་དེ་བླ་ན་མེད་པ་ལ་དགོད་པར་བགྱིའོ་སྙམ་པའི་དམ་བཅའ་རྣམ་གསུམ་བརྟན་པོར་གཟུང་བ་འདིའི་རྗེས་ཟློས་ལན་གསུམ་མཛོད།བདེ་བར་གཤེགས་པ་ཁྱེད་ཅི་འདྲ།དེ་འདྲ་ཁོ་ནར་བདག་གྱུར་ཅིག།སྤྱོད་པ
རྨད་བྱུང་བསམ་ཡས་པ།།འགྲོ་ལ་ཕན་ཕྱིར་བདག་གིས་སྤྱད།།བྱང་ཆུབ་སེམས་མཆོག་དམ་པ་དང་།།སྐུ་གསུང་ཐུགས་ཀྱི་ཕྱག་རྒྱ་འདི།།སྲོག་གི་ཕྱིར་ཡང་མི་གཏོང་ན།།རྡོ་རྗེ་རྒྱལ་པོས་བྱིན་རློབ་མཛོད།།དུས་ངན

ཐ་མའི་འཇིག་རྟེན་འདིར།།སངས་རྒྱས་མཛད་དཀའ་བདག་གིས་བསྒྲུབ།།བྱང་ཆུབ་སྤྱོད་དཀའ་བདག་གིས་སྤྱད།།རྡོ་རྗེ་རྣལ་འབྱོར་དཀྱིལ་འཁོར་འདིར།།བདག་ཅག་བསམ་པ་འགྲུབ་གྱུར་ཅིག།ལན་གསུམ།།
དེ་ནས་དབང་གི་གཞི་དགོད་ཅིང་ཡེ་ཤེས་པ་དབབ་པའི་སླད་དུ་ཁྱེད་རང་རྣམས་སྒོ་གསུམ་གྱི་གནད་ལེགས་པར་གཙུན་ལ་དམིགས་པ་འདི་ལྟར་དུ་མཛོད།ལས་སྔགས་ཀྱིས་བསད།སྭ་བྷ་བས་སྤང་།སྟོང་པའི་ངང་ལས་སྣོད་རྣམ་
པར་དག་པ་འོག་མིན་གསང་བ་མཆོག་གི་དུར་ཁྲོད་ཡེ་ཤེས་འབར་བའི་གཞལ་མེད་ཁང་རྒྱ་ཚད་བཀོད་པ་བསམ་གྱིས་མི་ཁྱབ་པའི་དབུས་སུ།བཅུད་རྣམ་པར་དག་པ་པདྨ་ཉི་ཟླ་དྲེགས་པ་ཕོ་མོ་བསྣོལ་བའི་གདན་ལ་ཁ